Mišljenja  i  reagiranja  _ _ 

Prilozi  u  ovoj  rubrici  izražavaju  osobne  stavove  s  kojima  se  uredništvo 
može  i  ne  mora  slagati. 


Radikalno  odbija  abdicirati  od  razuma 

(O  Međugorju,  o  mons.  Žaniću  i  mons.  Franiću, 
o  Ivanu  Pavlu  II.  i  o  Flansu  Ursu  von  Balthasaru) 


*  *  * 


Prošlog  mjeseca  odveo  me  rektor  riječke  katedrale,  mons.  Ivoslav  Limć,koji 
je  rodom  iz  Jelenja,  na  sprovod  starca  koji  je  53  godine  bio  orguljaš  i  mežnar 
jelenjske  župne  crkve.  U  župnom  uredu  župnik  jelenjski  (koji  još  nema  50 
godina)  ponosno  mi  pokazuje  svoje  ministrante,  njih  4-5.  Svi  obučeni  jednako 
u  ministrantsku  odjeću ,  svi  kratke  kose ,  ali  župnik  mi  pokazuje  jednoga  i  s  ve- 
leponosnim  smiješkom  upozoruje  me:  "To  je  djevojčica."  Očito  je  očekivao  da 
ću  ga  jako  pohvaliti.  Ja  se  smrkla  i  rekla  mu  strogo:  "Ministranti  dječaci,  mali 
službenici  oltara,  mogu  jednom,  dobiju  li  zvanje,  postati  svećenicima ^  U  ovoj 
djevojčici  ministrantici  može  se  razviti  imitacioni  veleitet  za  svećeništvoim  a 
ona  svećenikom  nikad  ne  može  postati.  To  je  može  teško  traumatizirati.  Vi  in- 
šempjajete  to  dijete,  dajete  mu  opium. "  Ostao  je  paf,  pa  mi  veli  nekako  smeteno. 
" Ma  tako  rade  u  Njemačkoj."  Ja:  "U  Njemačkoj  je  i  protestantizam  nastao.  Ako 
danas  u  Njemačkoj  neki  katolički  svećenici  inšempjavaju  pastvu,  zašto  bismo  mi 
to  inšempjavanje  morah  uvoziti?"  Zašutio  je,  kao  da  se  zamislio,  hodili  smo  do 
groblja  šuteći.  Poslije  mije  rekao  da  je  od  mene  " čuo  nešto  pametno".  Vidite  dokle 
smo  dospjeli:  da  jednom  svećeniku  nijedan  svećenik  u  preko  20  godina  od  Koncila 
nije  rekao  da  je  žensko  ministrantstvo  inšempjavanje  ženske  osobe,  demagoški 
opium,  nego  daje  taj  svećenik  to  morao  čuti  od  jedne  ladanje.1 


*  *  * 


1  Ovaj  ulomak  iz  pisma  Smiljane  Rendić  (Split,  1926.  -  Trsat,  1994 )  od  5.  ožujka  1987. 
neka,  u  povodu  nedavnog  izlaska  njezine  knjige  Katolički  identitet  i  hrvatski  preporod  (izd. 
Glas  Koncila,  2012.),  bude  podsjećaj  na  dijelove  istoga  dopisivanja  svojedobno  objav  jene 
u  Maruliću  (br.  4/2002.  i  3/2005.)  te  neka  posluži  kao  uvod  u  ulomke  njezinih  pisama 
koje  objavljujemo  u  ovom  broju,  a  stavio  nam  ih  je  na  raspolaganje  njihov  naslovnik, 
svećenik  (podatci  poznati  uredništvu),  smatrajući  da  mogu  biti  korisni  tražiteljima  is  me 
o  međugorskim  zbivanjima.  (Ur.) 

Trsat ,  6.  siječnja  1985. 


Spis  msgra  Žanića  o  Međugorju2  pozorno  sam  pročitala.  Mene  je  taj 
spis  zaista  užasnuo,  nisam  znala  da  je  sve  to  baš  tako  jezivo,  premda  sam 
znala  da  u  Međugorju  ima  mnogo  (...)  muteži  i  manipulacije.  Užasnuo  se 
i  tisatski  župnik  i  kanonik  riječki  preč.  Ante  Sironić,  kojemu  sam  to  dala 
čitati.  Prva  njegova  reakcija  bila  je:  "Ovo  je  strah  Božji."  On  je  Istranin,  tako 
u  Istri  kažu,  kad  je  nešto  užasno.  Ja  sam  ovdje  dala  čitati  taj  spis  još  neki¬ 
ma,  ili  sam  usmeno  prikazala  njegov  sadržaj.  Neki  su  također  užasnuti 
(...),  neki  kuriozno  šutljivi.  Na  primjer,  trsatski  gvardijan  fra  Benko  Hor- 
vat,  koji  je  inače  veoma  rezerviran  prema  međugorskim  "zbivanjima"  i  ne 
da  ih  spominjati  u  trsatskom  svetištu,  zamijetio  je  samo  da  bi  stil  mogao 
biti  bolji,  ali  o  sadržaju  nije  ništa  rekao.  Isusovački  superior  u  Opatiji  p. 
Nikolič  (Bošnjak,  čini  se)  slušao  je  šuteći  i  veoma  rezervirano,  da  bi  mi  na 
koncu  napravio  nekakvu  "distinkciju":  biva,  valjalo  bi  vidjeti  što  je  u  tim 
porukama  možda  riječ  Gospina,  a  što  dodatci  "vidjelaca",  jer  "stručna 
kritika",  veli,  "ustanovila  je  da  je  i  u  Bernadettinim  iskazima  bilo  laži". 
Ja  o  tim  Bernadettinim  navodnim  lažima  ne  znam  ništa,  pa  mu  nisam 
mogla  ni  odgovoriti.  A  općenito,  mislim  da  je  msgr.  Žanić,  kojemu  veoma 
i  s  poštovanjem  zahvaljujem  što  je  dopustio  da  meni  pošaljete  taj  spis  - 
vrlo  dobro  učinio  što  je  to  napisao  i  barem  relativno  dao  u  javnost.  Samo 
mislim  da  bi  bilo  bolje  da  je  to  učinio  prije,  jer  stari  crkveni  stav  da  se 
o  takvim  stvarima  ne  govori  prije  pravorijeka  crkvene  vlasti  -  taj  stav 
danas  naprosto  više  ne  prolazi.  To  jest  dok  crkvena  vlast  i  oni  koji  su 
joj  poslušni  šute,  dotle  drugi,  egzaltadosi  i  fanatici,  telale  o  tom  na  sve 
strane,  stvarajući  klimu  fanatiziranog  oduševljenja,  koje  onda  negativnu 
ocjenu  kompetentnog  biskupa  smatra  "juridizmom"  i  veli  da  bi  "biskup 
Zanić  bio  i  Krista  raspeo  da  je  u  ono  doba  bio  član  Sinedrija"  (čula  ja  i  to 
od  jednog  svećenika,  kojemu  ću  ime  karitativno  prešutjeti,  a  precizirani 
da  je  dijecezanski,  ne  fratar,  i  ne  iz  Rijeke),  i  da  bi  "biskup  Žanić  bio 
negativno  ocijenio  i  lurdska  i  fatimska  ukazanja,  da  je  u  ono  doba  bio 
ondje  biskupom"  (isti  svećenik,  dixi ).  Vidite,  dok  je  biskup  Žanić  šutio 
o__užasima  koje  ima  dokumentirane,  pobožna  abdikacija  od  razuma, 
neokarizmatička"  i  ina,  stvorila  je,  u  svjetskim  razmjerima,  klimu  u  kojoj 
se  biskup  Žanić  prikazuje  ledenim  "juristom"  koji  bi  "i  Krista  raspeo". 
Zlo  je  što  je  msgr.  Žanić  predugo  šutio.  (...)  Nakon  ovakva  spisa,  nakon 

2  P.  Zanić,  La  posizione  attuale  (non  ujficiale)  della  Curin  Vescovile  di  Mostar  nei  confronti  degli 
eventi  di  Medjugorje,  30.  listopada  1984.  (Ur.) 

svih  užasa  što  ih  u  njemu  dokumentirano  opisuje,  biskup  Zanić  naprosto 
ne  može  ni  sa  70  x  7  stručnih  komisija  (a  u  sadašnjoj  mu  sjedi  liječnik 
fanatik  "Gospe  Međugorske")  presuditi  da  su  ta  "ukazanja"  autentična! 

Moj  župnik  preč.  Ante  Sironić  zamolio  me  da  bih  mu  svoju  fotokopiju 
spisa  msgra  Žanića  fotokopirala  u  dva  primjerka,  pa  bi  on  to  dao  dalje 
čitati,  jer  smatra  potrebnim  da  se  čuje  što  mjerodavni  biskup  mostarski  o 
svemu  tome  kaže.  Vi  ste  mi  pisali  da  msgr.  Žanić  dopušta  da  ja  govorim 
o  sadržaju  tog  spisa,  pa  mi  sad  precizirajte,  molim  Vas,  mogu  li  ga  dati  i 
fotokopirati  za  župnika  trsatskog,  koji  je  ozbiljna  osoba  i  kojemu  sam  već 
rekla  da  kao  urednik  "Zvona"  ne  smije  to  objavljivati,  jer  msgr.  Žanić  ne 
želi  da  se  to  kod  nas  objavljuje.  A  ovo  što  mi  pišete  da  msgr.  Žanić  ne  da  to 
u  nas  objaviti  "jer  ga  je  stid  pred  ateistima"  -  pa  čujte,  ateisti  u  nas,  osobito 
novinari,  također  slušaju  talijanski  radio  koji  je  srž  toga  pisma  objavio  na 
Imakulatu  1984.,  i  čitaju  talijanske  novine  koje  su  o  tom  spisu  izvijestile.  Ja 
mislim  da  bi  msgr.  Žanić,  ako  mu  GK  ne  da  prostora  za  objavu  toga  spisa, 
imao  sam  dati  tiskati  cijeli  spis  (stilski  dotjeran),  zajedno  s  onim  prilogom 
iz  svoga  dijecezanskog  službenog  lista,  kao  posebnu  brošuru,  i  razaslati 
je  svim  župnim  uredima  u  Jsk,  i  dati  je  prevesti  na  talijanski,  francuski, 
španjolski,  portugalski,  engleski,  njemački  i  poljski,  i  razaslati  je  u  tim 
prijevodima  svim  katoličkim  biskupskim  ordinarijatima  na  svijetu.  Jer 
dok  se  on  "stidi  pred  ateistima",  fanatizam  raznih  svećenika  proglašuje 
ga,  očajno  gratuitno,  "juridistom  koji  bi  i  Krista  raspeo". 

Intervju  msgra  Franića  u  GK3  mene  je  također  užasnuo.  Rekla  bih 
da  je  taj  intervju,  kao  i  prethodni  Laurentinov  članak  u  tri  nastavka4, 
objavljen  samo  zato  što  don  Živko  osobno  vjeruje  u  autentičnost  tih 
"ukazanja".  On  sve  ružne  nesklapnosti  u  tim  "zbivanjima",  pa  i  aferu  s 
ona  dva  fratra,  smatra  "pjenom",  ljudskim  natruhama  koje  će  se  raspršiti, 
a  ostat  će,  misli  on,  "autentičnost  poruke".  On  se  uglavnom,  koliko  sam 
mogla  vidjeti,  superiorno  i  nemarno  smješka  na  tu  "pjenu".  Rekla  sam  mu 
da  će  običan  čitatelj  teško  razlikovati  privatna  mnijenja  Franića  vjernika 
i  ocjene  Franića  biskupa.  Odgovorio  mi  je  da  je  msgr.  Franić  predsjednik 
doktrinalne  komisije  BKJ.  Rekla  sam  mu  da  mi  se  ne  čini  korektnim 
da  se  u  GK  daje  toliko  prostora  Franićevu  uvjerenju  u  autentičnost  tih 
"ukazanja",  a  ne  donosi  se  i  mišljenje  biskupa  mostarskoga.  Odgovorio 
mi  je  da  će  GK  ako  msgr.  Žanić  zatraži  da  se  kakva  njegova  izjava  objavi 
razmotriti  mogućnost  te  objave.  Dakle  od  biskupa  fanatika  Međugoija 
traži  se  intervju,  a  od  djelokružnoga  biskupa  mostarskoga  ne  tiaži  se 

3  F.  Franić,  "Nisam  za  to  da  se  dinamika  hodočašća  smanjuje",  Glas  Koncila,  31/1984.,  7.  (Ur.) 

4  R  Laurentin,  Javlja  li  se  Gospa  u  Međugorju ?,  Glas  Koncila,  brojevi  4,  5  i  6/1984.,  7.  (Ui.) 

nikakva  izjava,  nego  će  se  "razmotriti"  ako  ona  stigne.  Rekla  sam  don 
Zivku  i  da  su  riječi  msgra  Franića  u  intervjuu:  "Ako  biskup  mostarski 
zabrani  da  se  Gospa  ukazuje  u  Međugorju"  naprosto  skandal,  javna 
sablazan,  bezočna  optužba  i  osuda  biskupa  mostarskoga.  Odgovorio  mi 
je  da  je  msgr.  Franić  baš  onako  rekao",  a  on  kao  urednik  da  je  njegove 
izjave  donio  doslovno.  (...) 


Iz  drugoga  pisma  1985. 

(...)  Ja  sam  Vas  sve  od  početka  našeg  dopisivanja  visoko  cijenila, 
a  sad  nakon  ovoga  što  mi  pišete  o  Međugorju  cijenim  Vas  još  više,  jer 
danas  i  razni  svećenici,  inače  razumni,  luduju  za  tim  Međugorjem.  Ja 
takvima  velim  točno  od  riječi  do  riječi  isto  što  mi  Vi  sad  pišete:  "'Gospa' 
nije  donijela  u  tom  krajujnirZ  To  ja  uporno  ponavljam:  već  samo  to  što 
crkvenog  mira  ondje  ni  sad  nema,  već  samo  to  što  fratri  i  dalje  ratuju 
sa  zakonitim  biskupom  toga  kraja  -  dovoljno  je  da  razborit  katolik  ne 
povjeruje  u  autentičnost  tih  "ukazanja".  Da  fratri  manipuliraju  onu  djecu, 
to  je  meni  od  početka  prilično  bistro.  Ima  suptilnih  načina  manipulacije,7 
kojima  se  utječe  ne  na  svijest,  nego  na  podsvijest.  Djeca  su  možda  s  početka 
imala  kakvu  halucinaciju,  pa  fratri  od  toga  napravili  sistem.  Vi  ste  sigurno 
poznavali  pokojnoga  p.  Anđelka  Fazinića,  bivšega  dominikanskog  pro¬ 
vincijala.  Dugo  je  živio  ovdje  na  Rijeci,  gdje  je  i  umro  lani  u  listopadu.  Ja 
sam  ga  zadnji  put  vidjela  na  ulici  malo  dana  prije  njegove  smrti,  a  dulje 
smo  zadnji  put  razgovarali  u  srpnju  1983.  u  dominikanskom  samosta¬ 
nu.  Razgovarali  smo  tada  i  o  Međugorju.  I  rekao  mi  je  mudri,  odmjereni 
padre  Angelico  (ovdje  smo  ga  tako  zvali):  "Fratri  su  htjeli  stvoriti  u 
Hercegovini  svetište,  i  uspjeli  su."  Svetište  "ukazanja  Gospe",  svetište 
mističnih  viđenja",  svetište  "nebeskih  poruka",  ukratko  svetište  gdje 
će  sama  "Gospa"  potvrditi  pravednost  fratarskog  rata  protiv  biskupa. 
Nisam  znala,  prije  ovoga  Vašeg  pisma,  za  jezivi  podatak  o  dva  fratarska 
kapelana  koje  je  general  suspendirao  a  navodna  Gospa  "potvrdila";  ali 
znala  sam  već  -  šire  to  fratri  međugorski  šapirografirano,  pa  nešto  i  do 
mene  dopre  ili  od  koga  čujem  -  da  je  "Gospa"  rekla  kako  u  tom  sporu 
"biskup  nema  pravo".  S  nekim  "materijalima"  na  ciklostilu  iz  Međugorja 
dugi  razgovoi  fra  Tomislava  Vlasića  s  "vidjelicom"  Mirjanom,  što  joj 
je  "Gospa"  "otkrila  desetu  tajnu"  i  prestala  joj  se  "ukazivati"  -  koje  sam 
dobila  od  jednoga  pobožnog  riječkog  laika  fanatika  Međugorja,  učinila 

sam  isto  što  mi  Vi  pišete  o  tekstu  o  dvojici  kapelana:  fotokopirala  sam  sve 
to  i  predala  svom  nadbiskupu  mons.  Pavlišiću  s  molbom  da  to  pošalje 
mons.  Žaniću.  Ima  u  tom  "materijalu"  svakakvih  gluposti,  a  manipulacija 
djevojčice  od  strane  fra  Tomislava  Vlašića  prilično  je  očita.  (...) 

I  jeste  li  opazili  razliku  "tona"  u  Međugorju  između  prve  i  druge 
faze,  tj.  faze  fra  Joze  Zovka  i  faze  fra  Tomislava  Vlašića?  Župnik  Zovko  s 
početka  nije  htio  vjerovati.  Djeca  su,  dakako,  insistirala,  valjda  naprosto 
iz  adolescentskog  (...)  inata:  e  baš  je  vidim  kad  ti  kažeš  da  je  ne  vidim. 
Kad  se  narod  počeo  skupljati,  fra  Jozo  Zovko  odmah  se  uvjerio,  dabome. 
I  budući  da  je  fra  Jozo  Zovko  jako  "hrvatski"  naštiman  u  smislu  hrvatskih 
frustracija  i  hrvatskog  jaučućeg  viktimizma  (...),  protumačio  je  dakle  ta 
"ukazanja"  u  ključu  hrvatskog  viktimizma  izražena  biblijskim  citatima  - 
dakako,  in  corde  interpretiranim  u  ključu  tog  mentaliteta.  To  je  dakle  bila 
prva  faza.  Kad  je  fra  Jozo  svršio  u  zatvor  i  zatim  bio  od  svojih  poglavara 
poslan  drugamo,  počela  je  druga  faza  u  Međugorju,  faza  fra  Tomislava 
Vlašića,  "karizmatičarska".  Ključ  je  drugi,  tipičan  za  "karizmatičke  po¬ 
krete":  molitva,  post,  navodna  ozdravljenja  od  teških  bolesti,  obraćenja. 
Po  odjeku  Fatime  i  raznih  drugih  takvih  "ukazanja",  u  drugu  fazu  uklju¬ 
čene  su  i  "tajne".  A  kao  vrhunac  u  Hercegovini,  zemlji  starih  frustracija  i 
stare  uznositosti,  "tajne"  su  umnožene  da  bude  impresivnije:  u  Fatimi  na 
troje  djece  bilo  ih  je,  tih  "tajna",  tri,  a  u  Međugorju  je  svakom  "vidiocu" 
namijenjeno  deset  "tajna",  ergo  6x10  =  60,  ukoliko  su  za  svakog  "vidioca" 
"tajne"  različite.  Mah!  To  s  "tajnama"  normalnoj  ljudskoj  pameti  djeluje 
neozbiljno.  Svrha  je  svake  autentične  poruke  ponajprije  to  da  se  ona  pri¬ 
opći,  a  ne  da  se  krije.  Kad  bih  ja  nekomu  napisala  pismo  pa  mu  zabranila 
da  ga  čita,  smatrao  bi  me  umišljenom  budalom  kojoj  nije  svaka  na  mjestu. 
A  tu  nam  prodaju  bozu  da  navodno  sama  "Gospa"  dolazi  reći  60  (ili 
najmanje  10)  stvari  koje  se  ne  smiju  znati! 

Prije  sam  Vam  spomenula  gospođu  Kazimiru  Bonetić.  To  je  zaista 
mudra,  razumna,  odmjerena  žena,  zrela  kršćanka.  Ona  je  bila  u  Međugor¬ 
ju,  želeći  na  svoje  oči  vidjeti  što  se  ondje  događa.  I  kaže  mi  da  je  sve  to 
uopće  nije  uvjerilo.  Veli:  "Kad  ja  sretnem  neku  običnu  ljudsku  osobu  koja 
mi  je  mila,  vidi  mi  se  i  poslije  tog  susreta  na  licu  da  sam  doživjela  nešto 
lijepo.  A  ona  djeca  -  netom  'viđenje'  prođe,  na  licu  im  se  ne  vidi  ništa, 
ni  radost  ni  pobožnost,  i  uostalom  sve  to  skupa  izgleda  kao  uhodana 
predstava."  "Vidioci"  dijele  svoje  slike  u  boji  s  autogramima,  kao  filmske 
zvijezde,  gospođa  Kazimira  donijela  je  dvije  takve  slike.  "Vidioci"  daju  in- 


185 


tervjue  desno  i  lijevo,  čak  u  listove  Crkvi  neprijazne.  Daju  se  fotografirati 
za  razne  bjelosvjetske  gazete,  ona  Vicka  čak  u  nekakvoj  gotovo  plesnoj 
pozi  za  "Domenica  del  Corriere"  (ta  Vicka  zvala  se  u  prvoj  fazi  Vida, 
ergo  Vidosava,  što  je  očito  bilo  nezgodno  za  fra  Jozinu  interpretaciju 
"ukazanja"  u  prvoj  fazi,  pa  joj  več  tada  promijenili  ime  u  Vicka,  to  zvuči 
hrvatski,  eh).  (...) 

Iasrdh  pojedinosti  o  famoznom  Vickinu  "dnevniku"  nisam  znala 
do  ovoga  Vašeg  pisma.  Mnogo  Vam  hvala  što  ste  mi  o  tome  pisali.  Jer 
o  tome  mi  je  samo  nešto  ukratko  telefonom  bio  rekao  don  Živko,  i  to 
samo  da  je  taj  "dnevnik"  "Vickina  privatna  stvar",  pa  da  ga  ona  nije 
dužna  pokazivati  nikomu.  Ja  sam  mu  bila  odgovorila  da  ta  djevojka  nije 
pisala  dnevnik  o  svojim  privatnim  flirtičima  ili  o  školskim  doživljajima, 
nego  o  nečemu  što  ona  smatra  ukazanjima  Blažene  Djevice  Marije, 
pa  da  ga  je  dakle  bila  dužna  predati  zakonitom  biskupu  koji  je  osobno 
odgovoran  za  Crkvu  toga  kraja.  Don  Živko,  čini  mi  se,  prilično  vjeruje  u 
autentičnost  tih  ukazanja  .  Zato  je  i  moja  kronika  o  smrti  sandamianske 
"mamme  Rose"  svršila  u  njegov  koš.  Jer  "mamma  Rosa"  umrla  je  5.  IX. 
1981.,  dakle  ni  tri  mjeseca  nakon  početka  međugorskih  "ukazanja".  A  u 
času  smrti  bila  je  pod  krivičnom  optužbom  državnog  tužitelja  za  teške  i 
dugotrajne  novčane  malverzacije  ("truffa  continuata  e  aggravata").  Pod 
istom  optužbom  bili  su  i  jedan  njezin  sin  i  kći  i  neki  švicarski  "dobrotvor". 
A  biskup  Piacenze  mons.  Enrico  Manfredini  (umro  16.  XII.  1983.  kao 
nadbiskup  Bologne:  dakle  kad  je  poslan  za  nadbiskupa  najteže  talijan¬ 
ske  dijeceze,  očito  je  od  Svete  stolice  i  pape  osobno  bio  smatran  jed¬ 
nim  od  najsposobnijih  talijanskih  biskupa),  kroz  šesnaest  godina  "viđe¬ 
nja  mamme  Rose",  tri  je  puta  davao  tu  stvar  ispitivati  visoko  stručnoj 
komisiji  (bili  u  njoj  i  sveučilišni  profesori  laici,  ne  samo  svećenici),  i  sva  tri 
puta  objavio  je  pod  svojim  autoritetom  rezultat  komisijskog  istraživanja: 
da  mamma  Rosa  vara  sebe  i  vara  druge"  ("inganna  se  stessa  e  inganna 
gli  altri  ).  I  bio  je  mons.  Manfredini  poslao  svog  svećenika  pred  famozni 
vrt  mamme  Rose,  da  svim  dolaznicima  (dolazili  su  sa  svih  strana  svijeta) 
dijeli  letke  na  raznim  jezicima,  a  na  letcima  njegovo,  mons.  Manfredinija, 
upozorenje  da  je  to  varka  i  da  on  suspendira  a  divinis5  na  teritoriju  svoje 
biskupije  svakog  svećenika  koji  dovodi  hodočašća  u  taj  vrt.  Sve  sam  to  ja 
bila  korektno  prikazala  u  svojoj  kronici  o  smrti  "mamme  Rose".  I  kronika 
svršila  u  koš  -  da  sjena  sumnje  ne  padne  na  Međugorje.  Već  onda  meni  je 
bilo  bistro  što  o  tom  Međugorju  valja  misliti. 

5  Lat.,  u  prijevodu:  od  božanskih"  otajstava,  tj.  od  obavljanja  crkvenih  obreda.  (Ur.) 

Spomenula  sam  novčane  malverzacije  "mamme  Rose".  Fratri  u 
Međugorju  ne  malverziraju,  (...)  ali  goleme  pare  primaju  i  oni.  Daju  pare 
hodočasnici,  a  mnogo  ih  je  iz  inozemstva,  pa  ti  daju  devize.  Jedna  znani ca 
gospođe  Kazimire  bila  je  nedavno  u  Međugorju.  I  veli:  u  onu  prostoriju 
do  crkve,  prostoriju  gdje  se  zbivaju  navodna  ukazanja,  fratri  sad  puštaju 
samo  strane  hodočasnike.  A  na  stolu,  na  onom  stolu  nad  kojim  se  navodno 
"Gospa  ukazuje",  hrpe  stranih  novčanica  darovanih  od  tih  hodočasnika. . . 
Užas. 

Govore  o  čudesnim  ozdravljenjima  u  Međugorju.  Možda  i  ima  takvih 
pojava.  Golema  energija  vjere,  kondenzirana  na  jednome  mjestu,  može 
rezultirati  i  čudesnim  ozdravljenjem.  Ali  to  nije  apsolutno  nikakav  dokaz 
za  autentičnost  samog  "viđenja":  u  vrtu  "mamme  Rose"  bilo  je,  kažu,  i 
naglih  ozdravljenja  od  raka,  a  ipak  je  biskup  Piacenze,  jedini  kvalificiran 
za  prosudbu,  tri  puta  prosudio  da  "mamma  Rosa  vara  sebe  i  vara  druge". 
Sveti  župnik  arški  vjerovao  je  u  čudesni  zagovor  sv.  Filomene,  a  sv. 
Filomena  nikad  nije  postojala.  U  srednjem  vijeku  u  Njemačkoj  događala 
su  se  velika  čudesa  pred  tzv.  velikim  relikvijama  (Gospin  pojas  i  si.),  a  kad 
se  narod  prestao  mnoštveno  i  živom  vjerom  moliti  pred  tim  relikvijama, 
prestala  su  se  i  čudesa  događati.  Čudo  polučuje  vjera  u  zaufanoj  molitvi, 
dakle  se  čudo  može  dogoditi  i  pred  neautentičnom  vizijom  i  pred  neau¬ 
tentičnom  relikvijom. 

Sumnjivo  je  i  to  što  ta  "viđenja"  sve  dulje  traju.  U  Lurdu  samo  18 
puta,  i  poruka  skrajnje  jednostavna:  pokora,  voda,  kapela.  U  Fatimi  već 
pet  mjeseci  i  tri  "tajne".  U  San  Damianu  16  godina  i  bezbroj  "poruka". 
U  Međugorju  već  treću  godinu  i  pletora  "tajna".  Da  druga  mjesta  ne 
spominjem  (u  samoj  Italiji  "Gospa"  se  od  rata  naovamo  navodno  "javlja" 
na  desetak  mjesta).  Sve  to  skupa,  od  Fatime  naovamo,  zapravo  je  samo 
strah  od  Apokalipse.  Pri  kraju  smo  drugog  milenija,  javlja  se  milenarizam 
(kojemu  i  sadašnji  papa  daje  petlje  svojim  gotovo  opsesivnim  insistira¬ 
njem  na  skorom  svršetku  drugog  milenija).  Sve  te  navodne  "tajne"  za¬ 
pravo  su  ovako  ili  onako  "proroštva"  o  više-manje  skorom  Sudnjem  da¬ 
nu  (v.  ono  što  je  "procurilo"  o  famoznoj  "trećoj  fatimskoj  tajni"). 

Zgrozilo  me  ovo  što  pišete  o  abbeu  Laurentinu,  da  je  on  savjetovao 

N/ 

mons.  Zaniću  neka  "iz  pastoralnih  razloga"  ne  objavljuje  ono  o  dnevniku 
preglagoljive  Vicke.  Dakle  abbe  Laurentin  zna  da  tu  postoji  ružna 
manipulacija,  i  pokriva  je  svojim  svjetskim  autoritetom  velikog  mariolo- 
ga.  Užas.  Onaj  članak  za  GK,  kaže  mi  don  Zivko,  abbe  Laurentin  sam  je 
ponudio. 

(...) 

Iz  trećega  pisma ,  10.  ožujka  1985. 


(...)  Sad  o  međugorskim  ekspektoracijama  mons.  Franića  u  br. 
1/85.  njegova  nadbiskupijskog  Vjesnika ,  koje  mi  spominjete.  Pročitala 
sam  ih  pozorno  (...).  Mons.  Franić  tu  manipulira  navodnom  Gospom 
Međugorskom  ne  manje  nego  što  su  egzaltadosi  Fatime  manipulirali 
fatimskim  ukazanjima.  Bila  u  antikomunističkom  ili  u  filokomunističkom 
ključu,  manipulacija  je  manipulacija,  s  time  da  fatimska  manipulacija  ba¬ 
rem  nije  bila  groteskna,  a  ova  franićevska,  međugorska  bogme  jest  (...).  A 
ono  što  veli  "da  se  u  Međugorju  afirmira  autoritet  rimskoga  pape",  no  da, 
to  "afrimiranje"  naglašeno  spada  u  armamentarij  suvremenih  "ukazanja" . 
Mamma  Rosa  u  San  Damianu  također  je  "afirmirala  auktoritet  rimskoga 
pape  ,  tjerajući  npr.  mons.  Lefebvrea  iz  svoga  čuvenog  vrta,  i  dapače 
oporukom  ostavivši  papi  sav  svoj  imetak  -  koji  je  doduše  u  času  njezine 
smrti  bio  pod  sudskom  istragom  uslijed  sumnje  da  je  stečen  varanjem  i 
malverziranjem.  Ti  moderni  "karizmatici",  s  "viđenjima"  i  bez  njih,  igraju 
na  tu  kartu  "priznavanja  autoriteta  rimskoga  pape"  iz  razloga  kojemu 
imbecilitet  samo  oni  nisu  kadri  vidjeti,  ili  se  prave  da  ga  ne  vide:  to  jest 
drže  da  papa  neće  osuditi,  nego  će  dapače  i  potvrditi,  kao  autentične, 
halucinacije  ili  izmišljotine  koje  njegov  autoritet  "potvrđuju".  Ima  i  te¬ 
ologa  među  tim  fanaticima:  neki  su,  rekla  bih,  zaista  i  sami  zaslijepljeni, 
ali  neki,  učeniji,  možda  i  lucidno  znaju  da  u  praksi  Rimske  kurije  ima 
negdje  i  formula:  "Damnabile,  sed  non  damnandum."6  Najbistriji  i 
najperfidniji  od  manipulatora  tih  navodnih  "viđenja"  očito  igraju  na  tu 
formulu  pokrivajući  svoje  manipulacije  naglašenim  "afirmiranjem  papina 
autoriteta".  Ali  zaboravljaju  da  se  kurijalna  formula  "Damnabile,  sed  non 
damnandum  primjenjivala,  pa  i  to  rijetko,  samo  na  neke  idejno-političke 
situacije  (npr.  po  toj  formuli  Pio  X.  nije  dao  objaviti  već  napisanu  osudu 
Maurrasove  Action  Frangaise  -  objavio  ju  je  tek  Pio  XI.  1926.,  s  tim  da  je 
Pio  XII.  već  1939.  tu  osudu  skinuo).  Nikad  se  ta  formula  nije  primjenjivala 
na  nedostojne  igre  s  čašću  Božjom.  U  tome  se  i  međugorski  manipulatori 
varaju.  S  mons.  Franićem  jad  je  (. . .)  pak  u  tome  što  on  zaista  ne  vidi  da  se 
u  Međugorju  radi  o  bezočnoj  manipulaciji.  Tu  je  mons.  Franić  posve  bacio 
pod  noge  dar  rasudbe,  dar  razlikovanja  duhova,  koji  je  upravo  autentična 
karizma  inherentna  biskupskom  ministeriju.  Ta  autodestrukcija  vlastite 
specifične  biskupske  karizme  još  je  očajnija  zato  što  je  upravo  Međugorje 
Jedini  slučaj  u  povijesti  Crkve  da  se  navodnu  Gospu  izravno  upreže  u 
6  Lat.,  u  prijevodu:"Osudivo,  ali  nije  osuditi."  (Ur.) 

(...)  fratarski  rat  protiv  zakonitog  biskupa,  to  jest,  doslovno,  u  razaranje 
Crkve  u  korijenu.  (...)  Ma  sunca  mu,  zašto  ga  nitko,  pa  ni  ijedan  od  stranih 
novinara  koji  dolaze  u  Međugorje  i  telale  o  njemu  po  svijetu  (nerijetko  u 
funkciji  organizatora  i  pokreta  koji  stoji  iza  njihovih  listova,  a  kojima  je  u 
vulgarno  antikomunističkom  interesu  da  se  "Gospa  javlja  u  komunističkoj 
zemlji",  pri  čemu  im  se  fućka  ravno  do  Stambula  da  u  odnosnoj  zemlji 
postoji  i  hrvatski  narod  kao  poseban  identitet  s  gomilom  svojih  problema) 
-  ne  pita  čisto  i  bistro:  a  da  su  u  Vašoj  nadbiskupiji  dva  fratra  tvorno 
napala  katedralne  svećenike  i  spriječila  ih  u  vršenju  njihovih  dijecezanskih 
prava  određenih  od  Apostolske  stolice,  pa  zbog  toga  bila  isključena  iz 
reda  i  suspendirana  a  divinis,  a  "Gospa"  im  preko  "vidjelaca"  poručila 
neka  se  na  te  crkvene  kazne  uopće  ne  osvrću,  nego  neka  i  dalje  ostanu 
u  samostanu,  nose  habit  i  obavljaju  svećeničku  službu  -  biste  li  i  tada, 
nadbiskupe,  smatrali  tu  "Gospu"  autentičnom?  Ili  Vam  je  ona  autentična 
samo  kad  potire  vlast  drugog  biskupa,  (...)  a  ne  Vašu;  autentična  samo 
kad  razara  u  temelju  strukturu  Crkve  -  strukturu  božanskog  prava  po 
Svetom  pismu  Novog  zavjeta,  zar  ne?  -  u  drugoj  biskupiji,  a  ne  u  Vašoj? 
Eto,  to  bi  ga  trebalo  pitati.  Novinar  koji  ga  to  najprije  ne  pita,  novinar  koji 
ga  to  uopće  ne  pita  -  ili  o  strukturi  Crkve  ne  zna  ništa,  ili  je  budala,  ili  je  i 
sam  in  malafide.  A  nadbiskupa  Franića  baš  to  ne  pita  nitko. 

Pitali  su  ga  neki,  piše,  zašto  se  on  jedini,  od  svih  biskupa  na  čijem 
se  području  ne  nalazi  Međugorje,  toliko  bavi  Međugorjem.  Odgovorio, 
piše,  da  su  razlozi  tomu  blizina  Međugorja  njegovoj  nadbiskupiji,  posjeti 
mnogih  međugorskih  hodočasnika  (osobito  intelektualaca  među  njima) 
njemu  osobno,  njihova  "svjedočanstva"  o  "čudesnim"  ozdravljenjima  u 
Međugorju,  i  činjenica  da  je  on  opet  izabran  za  predsjednika  doktrinal- 
ne  komisije  BKJ.  Glede  "čudesnih  ozdravljenja"  prešućuje  porazni 
sud  predsjednika  Lurdskoga  medicinskog  ureda,  što  je  već  znak  teške 
nerazboritosti,  nedostojne  biskupa.  A  sva  ta  njegova  hrpa  razloga  ne 
odgovara  zapravo  na  pitanje:  zašto  je  on  među  biskupima  cijele  Ju¬ 
goslavije  tako  totalno  sam  u  tome  svom  fanatičnom  (...)  propagiranju 
autentičnosti  međugorskih  "ukazanja"?  Čime  on  zapravo  tumači  toliku 
šutnju  ostalih  biskupa  na  čijem  se  području  ne  nalazi  Međugorje?  Valjan 
i  pošten  novinar  i  to  bi  ga  morao  pitati:  nadbiskupe  Franiću,  zašto  samo 
Vi  govorite,  i  to  tako  uvjereno  u  autentičnost  tih  "ukazanja",  dok  BKJ 
preporučuje  šutnju  i  oprez?  Zašto  Vas  drugi  članovi  BKJ  ne  podupiru? 
Jeste  li  svjesni  toga  da  Vaše  opetovano  deklarirano  "privatno  uvjerenje 
dobiva  težinu  samo  od  činjenice  da  niste  obična  "privatna  osoba",  nego 

nadbiskup  i  dapače  predsjednik  doktrinalne  komisije  BKJ?  Smatrate  li 
zaista  korektnim  i  inteligentnim  napredno  visoko  pozitivno  -  u  Vašoj 
optici  -  teološko  vrednovanje  fenomena  za  koji  mjerodavni  dijecezanski 
biskup  sutra  može  ex  officio  izjaviti  da  je  samo  gluma,  pantomima  i 
prevara?  Eto,  to  bi  bila  prava  novinarska  pitanja,  ali  baš  takva  pitanja 
njemu  nitko  ne  postavlja.  Imaš  katkada  dojam  da  mu  pitanja  postavljaju 
njegovi  lakeji,  a  ne  novinari  odgovorni  etici  svog  zanata,  bili  vjernici  ili  ne. 

(...)  Za  primjer  pogledajte  osobito  njegove  "točke"  "1.  O  ekumeniz¬ 
mu"  i  "2.  O  početku  nove  ere  u  povijesti  Crkve"  na  str.  18  i  19  njegova 
dijecezanskog  Vjesnika  br.  1/85.  Tu  veli  da  je  "Gospa"  rekla  "vidiocima": 
"Sve  su  vjere  dobre,  jer  se  u  svim  vjerama  ljudi  mogu  spasiti,  ako  žive  po 
savjesti."  Rečeno  tako,  bez  tumačenja,  bez  nijansiranja,  bez  upozorenja 
na  notornu  činjenicu  da  se  može  dosljedno  živjeti  i  po  krivo  formiranoj 
savjesti  -  ta  tvrdnja  čini  doslovno  suvišnim  poslanje  Crkve:  "Idite  i 
naučavajte  sve  narode."  O  tome  sam  Vam  već  opširnije  pisala.  Trebalo  bi 
pitati  mons.  Franića  iz  kojih  onda  razloga  Crkva  evangelizira  svijet  već 
skoro  20  stoljeća,  iz  kojih  zapravo  razloga  nastoji  privući  inovjerce  i  bez- 
vjerce  Isusu  Kristu.  Nakon  navedene  tvrdnje,  kojom  zapravo  nulificira 
Isusa  Krista  kao  jedinog  Spasitelja  svijeta  i  Crkvu  kao  jedini  sakramenat 
spasenja  -  isti  mons.  Franić,  tek  malo  redaka  dalje,  govori  o  Kristu  kao 
jedinom  Spasitelju  i  o  Crkvi  kao  nužnom  sabiralištu  cijelog  čovječanstva 
(  jedno  stado  i  jedan  pastir").  (...)  Dalje,  nauku  da  se  nikoga  ne  smije  sili¬ 
ti  da  stupi  u  Katoličku  crkvu  proglašuje  mons.  Franić  tek  naukom  II. 
Vaticanuma,  kao  da  je  Crkva  ikad  naučavala  drukčije  (...).  Zatim  od 
tvrdnje  da  se  nikoga  ne  smije  siliti  da  postane  članom  Crkve  izvodi 
logički  (  dakle",  veli)  zaključak  da  "svakoga  treba  utvrđivati  u  njegovoj 
vjeri  ili  svjetonazoru",  pa  "od  pravoslavaca  dakle  moramo  nastojati,  na¬ 
ravno  na  diskretan  i  uljudan  način,  učiniti  boljeg  pravoslavca,  od  mu¬ 
slimana  boljeg  muslimana,  od  marksista  boljeg  marksista  itd."  (...):  iz 
dužnosti  nesiljenja  na  pristup  u  Katoličku  crkvu  (što  se  rečena  dvo- 
milenijska  Crkva  nije  sjetila  naučavati  tek  od  prije  20  godina)  nadbiskup 
Fianic  izvodi  za  katolike  dužnost  da  i  kršćane  nekatolike,  i  nekršćane,  i 
bezvjerce  radikalno  odbojne  spram  svake  transcendencije  utvrđuju  u  nji¬ 
hovoj  vjeri  i  uvjerenjima.  Da  ti  pamet  stane.  Da  se  to  usudio  reći  kakav 
biskup  iz  doba  kad  je  Crkva  još  znala  braniti  čistoću  svoje  nauke,  takav 
biskup  sletio  bi  s  katedre  po  kratkom  postupku  i  završio  bi  čineći  pokoru 
u  kakvoj  Trappi.  Danas  je  takav  biskup  opetovanim  predsjednikom 
biskupske  konferencije  u  cijeloj  jednoj  državnoj  federaciji.  -  Dalje,  ad  2 

toga  nevjerojatnog  teksta  "iz  bilježnice  oca  nadbiskupa":  piše  da  "bi  se 
moglo  i  znanstveno  dokazati  da  II.  Vat.  Sabor  znači  udaljavanje  od  tzv. 
Konstantinske  Crkve"  (...).  "Konstantinsku  Crkvu"  likvidirali  su  temelji¬ 
to  već  davno  prije  II.  Vaticanuma  liberalni  ("masonski",  rekao  bi  negdaš¬ 
nji  mons.  Franić)  režimi  proizašli  iz  francuske  revolucije,  s  čime  se  dosad 
samo  mons.  Lefebvre  nije  pomirio.  Drugi  Vaticanum  uzeo  je  naprosto  ad 
notam  tu  likvidaciju,  s  ponešto  zakašnjenja  doduše.  Već  na  prvom  Va- 
ticanumu,  koji  je  zaista  još  fantazirao  o  konstantinskom  modelu  kao  ide¬ 
alnom  za  Crkvu,  rekao  je  Josip  Juraj  Strossmayer,  nota  bene  biskup  svete 
Krune  ugarske,  dakle  biskup  posljednje  države  gdje  se  konstantinski 
model  još  prilično  čvrsto  držao:  da  je  konstantinsko  doba  nepovratno 
prošlo,  da  se  Crkva  više  ne  može  oslanjati  na  vladara,  jer  vladar,  sve  i  kad 
je  osobno  vjernik  katolik,  više  ne  vlada  bez  parlamenta,  a  u  parlamenti¬ 
ma  sjede  i  odlučuju  uglavnom  liberali.  To  je  rekao,  godine  1870.,  biskup 
imenovan  upravo  od  apostolskoga  kralja  ugarskog  (ovih  dana  ponovno 
sam  pročitala  sve  Strossmayerove  govore  na  I.  Vaticanumu,  u  latinsko- 
-hrvatskom  izdanju  kanonika  zagrebačkoga  dr.  prof.  Janka  Oberškoga  iz 
1929.,  da  malo  osvježim  sjećanje  na  te  govore  nakon  ekspektoracije  Jakova 
Blaževića  -  koji  misli  da  se  Crkva  u  nas  ni  danas  "ne  usuđuje"  objaviti  te 
govore).  (...)  jer  nije  se  Crkva,  i  to  još  manje  tek  na  II.  Vaticanumu, 
dragovoljno  ("evanđeoski",  biva)  odrekla  konstantinizma,  nego  su  joj  ga 
drugi  naprosto  oduzeli  već  kroz  XIX.  stoljeće  s  nastavkom  u  XX.  Veli  da¬ 
lje  mons.  Franić  da  se  koncepta  "starozavjetne  teokracije"  i  danas  drže 
"braca  Zidovi",  i,  "prema  časnom  Kuranu",  "barem  neka  braća  mu¬ 
slimani".  (...).  Ružno  djeluje  i  ta  njegova  naljepnica  "braća",  kojom  se 
mons.  Franić  razbacuje  na  sve  strane.  Glede  pak  Zidova  čini  se  da  rabinati 
u  Medinath  Israel  (državi  Izraelu)  vladaju  cijelom  tom  državom,  a  ona 
cijelim  židovstvom  po  svijetu.  Ne  zna  da  ni  u  židovskoj  državi  ni  židov¬ 
skoj  dijaspori  naprosto  ne  postoji,  od  godine  1040.,  tj.  od  smrti  posljednje¬ 
ga  gaona  R.  Hizkije  ilitivam  Ezekije,  nikakva  teokratska  vlast  koju  bi 
priznavalo  cijelo  židovstvo.  Gaonat  je  bio  posljednja  židovska  teokracija 
priznavana  od  svih  Zidova  (gaoni  su  stolovali  u  gradovima  Suri  i 
Pumbediti  u  Babilonu,  od  589.  do  1040.,  i  bili  su  ujedno  i  egzilarsi,  tj. 
vladali  su  u  vjerozakonskom  pogledu  cijelim  Izraelom),  od  ugasnuća 
gaonata  do  Napoleona  bio  je  za  svaku  židovsku  vjerozakonsku  općinu 
mjerodavan  samo  rabin,  otprilike  kao  za  svaku  benediktinsku  opatiju 
njezin  opat.  Od  Napoleona  dalje  osnivaju  se  rabinati  u  pojedinim  dr¬ 
žavama,  s  glavnim  rabinom  (grand  rabbin,  rabbino  capo)  na  čelu,  što  i 

opet  odgovara  otprilike  benediktinskim  konferencijama  s  generalnim 
opatom  na  čelu.  Ali  i  pojedine  židovske  općine  i  nacionalni  rabinati  vazda 
su  priznavali  i  priznaju  zakon  države  u  kojoj  žive:  već  u  VI.  stoljeću  neki 
je  učitelj  u  Izraelu  postavio  u  Babilonu  načelo:  Dina  demalkhuta  dina,  tj. 
doslovno  "Zakon  kraljevstva  zakon",  a  znači:  zakon  zemlje  u  kojoj  Židov 
živi  zakon  je  i  za  njega  kao  da  je  Božji.  Altro  che  "židovska  teokracija". 
Načelo  Dina  demalkhuta  dina  ide  dotle  da  Židov  može  vlastoručno  graditi 
kršćansku  crkvu  ili  svojim  novcem  platiti  njezinu  gradnju,  samo  ne  smije 
svojom  rukom  ugraditi  zaglavili  kamen  na  svetohraništu  ili  svojim  nov¬ 
cem  platiti  takvu  ugradnju,  jer  tek  to  židovski  naučitelji,  tumači  načela 
Dina  demalkhuta  dina,  smatraju  sudjelovanjem  oboda  žara,  tj.  u  tuđem  kultu. 
Glede  pak  izraelske  države,  u  njoj  su  civilni  zakoni  uglavnom  prilagođeni 
Usmenom  zakonu  (kojim  se  tumači  Pisani  zakon,  tj.  Petoknjižje  Mojsije- 
vo;  Usmeni  zakon  u  judaizmu  ima  otprilike  istu  vrijednost  kao  u  kato¬ 
licizmu  Tradicija  živog  Učiteljstva),  ali  to  je  i  stvar  židovskoga  nacional¬ 
nog  identiteta  i  židovske  kulture  ("Pas  de  jambon,  ou  pas  de  Juif"7,  govo¬ 
rio  je  veliki  židovski  pjesnik  Edmond  Fleg).  A  rabinata  su  u  Medinath 
Israel  dva,  aškenaski  i  sefardski,  ne  baš  prijazni  međusobno,  i  nemaju  ni 
jedan  ni  drugi  nikakve  vlasti  nad  židovskom  dijasporom,  koja  se  uostalom 
i  dalje  drži  načela  Dina  demalkhuta  dina.  Sve  to  mons.  Franić  kao  da  na¬ 
prosto  ne  zna  (...).  Bio  se  prije  više  godina,  kad  sam  ga  smjerno  bila 
upozorila  da  nije  korektno  pripisivati  čak  današnjem  židovstvu  doslovno 
shvaćanje  toliko  verzirane  starozavjetne  zapovijedi  "Oko  za  oko. . .",  malo 
obrašnio  poznavanjem  egziličkog  judaizma  (koji  se  u  našim  bogoslovija¬ 
ma  ni  danas  ne  uči,  pa  vidjeh  učenih  svećenika  koji  ni  danas  ne  znaju  npr. 
ni  to  da  Židovi  poslije  propasti  Hrama  uopće  imaju  liturgiju!),  ali  i  ono  što 
je  bio  tada  naučio  kao  da  je  sad  u  starosti  zaboravio.  -  Glede  pak  "braće 
muslimana",  od  njih  mu  se  drže  "koncepta  teokracije"  "barem  neki",  eh. 
Gotovo  sve  islamske  države  njemu  su,  nježno  i  obzirno,  "barem  neki". 
(...)  A  sve  to  nije  kraj  (...)  u  samo  pol  stranice  teksta.  Jer  dalje  pripisuje 
samom  Kristu  odjeljenje  Države  i  Crkve"  dok  još  Crkve  nije  ni  bilo! 
Kristu  koji  je,  uostalom,  savjesno  plaćao  hramski  polušekel  po  zakonu 
koji  je  bio  i  državni  i  vjerski,  jer  je  odvajanje  civilne  od  vjerske  zajednice  u 
ono  doba,  i  kroz  19  potonjih  stoljeća,  bilo  doslovno  nezamislivo.  Pripisivati 
samom  Kristu  takvu  totalnu  nesklonost  znači  ujedno  i  pripisivati  Crkvi 
Kristovoj  teški  grijeh  dug  16  punih  stoljeća,  grijeh  sprege  s  državom, 
sprege  koju  je  Crkva,  vršeći  svoje  načelo  "ut  Ecclesia  Tua  tranguilla 

7  Franc.,  u  prijevodu:  "Nema  šunke,  ili  nema  Židova."  (Ur.) 

devotione  laetetur"8,  ostvarila  netom  je  mogla  i  čvrsto  držala  dokle  god  je 
mogla.  (...)  veli  naime  dalje  da  se  "Crkva  sve  više  počinje  oslanjati  na 
samoga  Boga,  jer  je,  uz  ostalo  [što  ostalo?  (...)],  sve  više,  i  na  Istoku  i  na 
Zapadu,  potiskivana  izvan  društva  pa  joj  drugo  i  ne  preostaje  nego  se 
oslanjati  na  Boga  i  Krista"  itd.  (...)  Em  najprije  sam  Krist  "rastavio  Državu 
od  Crkve",  em  dakle  Crkva  živjela  16  stoljeća  bacajući  pod  noge  tu 
"Kristovu"  rastavu  (smijte  se,  sjene  Julesa  Ferrya  i  Emilea  Combesa!),  em 
sad  se  Crkva  "počinje  oslanjati  samo  na  Boga  i  Krista",  ali,  gle,  ne  zato  što 
je  već  Krist  "rastavio  Državu  od  Crkve",  nego  naprosto  zato  što  joj  "dru¬ 
go  i  ne  preostaje"  jer  su  je  drugi  već  potisnuli  iz  društva,  dapače  je  toga 
potiskivanja  upravo  danas  sve  više  i  na  Istoku  i  na  Zapadu,  premda  da¬ 
nas  ni  na  Istoku  više  nema  baš  staljinskih  progona  Crkve,  niti  na  Zapadu 
danas  ima  kulturkampfova  ni  građanskih  ratova  tipa  meksičkoga  ili 
španjolskoga.  (...)  Isti  biskup  kojega  su  prije  tridesetak  godina  u  Poljici- 
ma  gađali  bovanima  i  pomidorama,  i  koji  se  tada  građevinske  dozvole  ni 
za  jednu  kapelicu  nije  usuđivao  ni  tražiti,  kamoli  da  bi  je  dobio,  a  danas 
ga  zovu  i  na  državna  i  na  općinska  primanja  za  razmjenu  novogodišnjih 
čestitaka,  i  daju  mu  građevinsku  dozvolu  za  konkatedralu  s  odnosnim 
pastoralnim  centrom  (uključiv  i  njegovu  superopremljenu  kuću),  i  puštaju 
ga  u  inozemstvo  kad  mu  se  prohtije,  a  znaju  da  ide  kucati  na  crkvene  kase 
u  Germaniji  (čija  je  Crkva  notorno  sveta  krava  muzara  svih  crkvenih 
bijeda,  ali  bogme  i  svih  crkvenih  bezobrazluka  širom  ekumene)  i  davati 
radioizjave  protiv  onog  istog  "ateističkoga  komunizma"  za  koji  u  do¬ 
movini  propovijeda  da  baš  na  katolike  spada  činiti  njegove  adepte  što 
savršenijima  -  dakle  u  takvoj  za  Crkvu  baš  nikako  pogoršanoj  situaciji  taj 
biskup  ima  obraza  tuliti  da  je  danas  Crkva  "više  potiskivana"  iz  društva! 
(...)  Na  koncu  točke  2.  posijao  je  još  jednu  (...)  cvebu:  da  "Međugorje 
potvrđuje  neobično  slaganje  Institucionalne  Crkve  i  Karizmatičke  Crkve, 
CRKVE  ZAKONA  I  CRKVE  LJUBAVI"  (majuskule  njegove).  Ergo  po 
tome  mitronosnom  naučitelju  vjere  postojale  bi  dvije  Crkve,  "Insti¬ 
tucionalna  i  Karizmatička"  (majuskule  njegove),  "Crkva  Zakona  i  Crkva 
Ljubavi",  a  među  njima  dvjema  nekakvo  "slaganje".  (...)  Taj  naučitelj 
vjere  tu  doslovno  mijenja  članak  vjere:  Credo  unam,  sanctam,  catholicam  et 
apostolicam  Ecclesiam.  (...)  to  jedinstvo  nekatolička  je  pamet  nastojala  i 
gdjegdje  još  i  danas  nastoji  razbiti  -  ali  čini  to  baš  znajući  da  je  Katolička 
crkva  jedna.  A  sad  tu  jedan  katolički  nadbiskup  govori  o  dvjema  katoli¬ 
čkim  Crkvama,  od  kojih  bi  jedna  bila  bez  Ljubavi,  a  druga  bez  Zakona. 
(...) 


8  Lat.,  u  prijevodu:  "da  se  Crkva  Tvoja  spokojnom  pobožnošću  raduje".  (Ur.) 

10.  III.  -  Nastavljam  Vam  danas,  u  nedjelju  popodne.  Ovo  je  pismo 
dugo,  ali  mislim  da  nije  naodmet.  Jednom  će,  mislim,  i  ovakva  pisma  biti 
svjedočanstvo  da  je  in  Ecclesia  Croatiae  "na  pragu  trećeg  milenija"  ipak 
bilo  ljudi  koji  su  radikalno  odbijali  abdicirati  od  razuma. 

Pišete  da  su  upletanja  kakva  si  mons.  Franić  dopušta  u  međugorska 
zbivanja  bez  presedana  u  crkvenoj  povijesti.  Zaista  je  tako.  I  ne  samo  što 
su  bez  presedana  takva  (...)  upravo  heretikalna  upletanja  (...)  nego  su 
bez  presedana  i  sami  međugorski  događaji,  i  kvaliteta  fanatizma  oko  njih. 
Skandalozna  nečuvenost  međugorskih  "zbivanja"  sastoji  se  u  tome  da 
je  ovo  prvi  put  u  povijesti  Crkve  da  bezumlje  nekih  (...)  ne  preže  ni  od 
bezočnog  uvlačenja  imena  i  lika  same  Bogorodice  u  njihov  perverzni  rat 
protiv  zakonitog  biskupa.  Sveti  Pavao  apostol  postavio  je  načelo:  "Pa  da 
dođe  i  anđeo  s  neba  da  vam  naviješta  evanđelje  drukčije  od  onoga  koje 
vam  mi  navijestismo,  neka  bude  anatema."  U  Međugorju  to  drukčije 
evanđelje  pripisuju  ne  anđelu,  nego  samoj  Majci  Kristovoj.  Jer  razarati 
Crkvu  Kristovu  u  njezinoj  osnovnoj  strukturi,  davati  "nebesku  jurisdikci¬ 
ju  fratrima  kojima  je  zakonita  crkvena  vlast  kanonsku  jurisdikciju  odu¬ 
zela,  to  doslovno  znači  naviještati  neko  drugo  evanđelje,  to  doslovno 
znači  pasti  pod  onu  anatemu  o  kojoj  govori  Pavao  Apostol.  To  je  skan¬ 
dal  Međugorja,  nečuven  u  dvadeset  stoljeća  povijesti  Crkve.  A  kvaliteta 
fanatizma  međugorskih  egzaltadosa  također  je  bez  presedana.  Jer  bilo 
je  i  dosad  više-manje  pobožnih  pobuna  protiv  zakonite  crkvene  vlasti,  i 
to  pobuna  dvaju  tipova,  koji  se  po  svojim  prvim  uzorima  mogu  nazvati 
marcionitskim  i  donatističkim:  prvi  su  htjeli  u  ime  svoje  "istine"  razarati 
Crkvu  iznutra,  tj.  ostajući  u  njoj;  drugi  su  se  od  nje  odjeljivali  osnivajući 
vlastite  sljedbe.  Ali  ni  jedni  ni  drugi  nisu  ipak  svoju  "istinu"  prikazivali 
kao  izravnu  poruku  s  neba,  poslanu  njima  po  jednoj  vrhunaravnoj  pojavi. 
Sad  se  u  Međugorju  baš  to  zbiva,  i  to  s  time  da  tvrde  da  je  navodna 
"vrhunaravna  pojava"  sama  Bogorodica. 

Ima  u  tim  međugorskim  "zbivanjima"  i  golema  količina  gluposti  i 
nesmotrenosti,  što  je  također  karakteristično  za  različitost  Međugorja 
od  zbivanja  oko  prethodnih  ukazanja,  autentičnih  ili  ne.  U  prethodnim 
"viđenjima"  i  "porukama",  sve  i  kad  im  crkvena  vlast  napokon  ni¬ 
je  potvrdila  autentičnost,  nije  zapravo  bilo  ništa  protiv  katoličke 
vjere  i  morala.  Gdjegdje,  npr.  u  San  Damianu,  bilo  je  nekih  teoloških 
nesklapnosti,  ali  u  kojima  je  bilo  lako  prepoznati  odjek  nekih  hipertrofija 
pučke  religioznosti  koja  je  formirala  odnosne  "vidioce".  Čak  ni  u  skraj- 
nje  sumnjivoj  i  temeljito  integralistički  izmanipuliranoj  mistifikaciji  u  Ga- 

rabandalu  nije,  strogo  dogmatski  uzevši,  bilo  izričitih  protimbi  katoličkoj 
vjeri  i  moralu:  jer  garabandalski  "nebeski  prigovori  II.  Vatikanskom 
koncilu,  koji  je  tada  još  trajao,  bili  su  napokon  prigovori  koji  su  se  i  u 
koncilskoj  auli  čuli  od  "slavne  manjine"  (u  koju  je  tada,  ehehej,  dobrano 
spadao  i  mons.  Frane  Franič),  prigovori  jednom  koncilu  koji  nije 
dogmatski  definirao  ništa  (kako  je  baš  mons.  Franič  rekao  8.  XII.  1965.,  na 
dan  svršetka  toga  koncila,  na  vatikanskom  radiju).  Dakle  u  prethodnim 
"ukazanjima"  pravim  ili  lažnim  nije  bilo  bitno  ničega  protiv  katoličke 
vjere  i  morala,  pa  se  uvijek  moglo  misliti:  potvrdi  li  Crkva  autentičnost 
tih  ukazanja,  potvrdit  če  svoju  vlastitu  nauku  u  njima;  ne  potvidi  li  im 
autentičnost,  to  će  biti  iz  drugih  razloga  —  psiholoških,  psihijatrijskih  i  si., 
ili  naprosto  zato  što  nije  mogla  steci  moralnu  sigurnost  u  tu  autentičnost 
—  ali  neće  to  biti  s  razlogom  krivovjerja,  i  moći  ce  se  dakle  držati  da 
su  se  "vidioci"  prevarili,  ali  da  nisu  zabludjeli  u  vjeri.  U  Međugoiju 
pak  "vidioci",  bjelodano  manipulirani  (...),  pripisuju  svojoj  navodnoj 
"Gospi"  autentičnu  herezu  korjenitog  razorenja  ustrojstva  Crkve,  pri¬ 
pisuju  joj  heretikalnu  ucjenu  da  biskup  mostarski  "mora  povjerovati  u 
njezina  "ukazanja",  inače  će  ga  stići  kazna  s  neba,  a  (...)  manipulatori 
(...)  interpretiraju  Mnđugorje  u  ključu  autentične  husitske  heieze.  biva, 
pravorijek  biskupa  "grešnika"  nije  ni  važan,  "pučka  Crkva  već  je  dala 
svoj  pravorijek  u  prilog  autentičnosti.  I  sad,  golema  glupost  i  nesmotre¬ 
nost  sastoji  se  u  tome  da  se  međugorski  manipulatori  i  fanatici  ponašaju 
tako  kao  da  se  naprosto  ne  može  dogoditi  da  se  najviša  crkvena  vlast,  tj. 
papa,  solidarizira  s  biskupom  mostarskim  u  negativnoj  ocjeni  Međugor 
ja.  Pozitivnoj  ocjeni  od  samog  biskupa  mostarskog  više  se  ne  nadaju:  sad 
im  je  očito  da  ga  svojim  besramnim  terorom,  razvijenim  širom  Crkve  po 
"karizmatičkim"  pokretima  i  raznim  novinama,  nisu  uspjeli  slomiti.  Ali 
još  se,  glupo,  nesmotreno,  moralno  nepismeno,  uzdaju  u  papinu  potvrdu 
autentičnosti  "Gospe"  Međugorske.  Igraju  (...)  na  naglašeno  poljsko- 
marijanski  značaj  sadašnjeg  pontifikata,  biva:  kud  tako  marijanski  papa 
ne  bi  potvrdio  tako  "duhovno  plodna/  marijanska  ukazanja  baš  za  svo¬ 
ga  pontifikata,  i  to  u  jednoj  slavenskoj  i  k  tome  komunističkoj  zemlji? 
Igraju,  dakle,  na  najkolportiranije  i  najefatiziranije  značajke  sadašnjeg 
pontifikata.  A  upravo  stupidno  zatvaraju  oči  nad  drugom  barem  jednako 
tvrdom,  a  za  nutarnju  disciplinu  Crkvi  još  i  tvrđom  značajkom  istoga 
pape  Wojtyle:  nad  njegovim  upornim,  u  beskraj  naglašivanim,  gotovo 
opsesivnim  temeljenjem  Crkve  na  biskupu.  To  nije  tako  poetično  ni 
"zanosno",  pa  se  o  tom  u  Crkvi  manje  telali.  Ali  takav  papa  doslovno 

ne  može  diskvalificirati  jednog  biskupa,  pa  sve  da  je  biskup  i  kriv, 
kamoli  kad  nije.  Eto  u  tome  je  ta  nevjerojatna  glupost  i  nesmotrenost 
međugorskih  egzaltadosa:  da  vjeruju  da  će  papa  Wojtyla  diskvalificirati 
biskupa  Žanića.  Igraju  valjda  i  na  to  što  papa  Wojtyla  dosad  nije  javno 
uzeo  u  zaštitu  biskupa  Žanića  pred  bezočnom  harangom  koja  se  protiv 
njega  smišljeno  širi  po  svijetu.  Ali  to  je  beznadna  igra.  Ovakav  papa,  već  i 
zato  što  kao  Poljak  slabo  poznaje  hrvatski  mentalitet  uopće  (...),  već  i  zato 
što  tek  šest  godina  živi  izvan  komunističke  Poljske,  pa  još  valjda  pravo 
ne  osjeća  potencijal  bezobrazluka  i  besramne  manipulacije  u  zapadnim 
mass  inedia  i  odnosne  tajne  i  polutajne  utjecaje  na  njih  -  ovakav  papa  može 
ne  uzimati  u  javnu  zaštitu  jednoga  mahnito  razapinjanog  biskupa,  ali 
ovakav  papa  nikad  neće  javno  diskvalificirati  jednoga  biskupa. 

A  smislite  u  kakvoj  će  se  situaciji  pokakana  goluba  (da  prosti  Vaš 
pošteni  obraz,  et  salva  reverentia  episcopatus)  naći  mons.  Franić  kad  mons. 
Žanić  -  na  to  bistro  upućuju  njegove  dosadašnje,  ako  nažalost  i  nešto  pre¬ 
kasne  izjave  -  kanonski  utvrdi  i  objavi  da  on  po  svojoj  biskupskoj  duši  i 
savjesti  ne  može  priznati  autentičnost  međugorskim  "ukazanjima".  Kako 
mu  to  dođe:  mons.  Franić  sad  vjeruje  u  međugorska  ukazanja  i  čak  ih 
zanosno  teologizira,  pridajući  im  dapače  "epohalnu"  teološku  vrijednost 
(te  potvrda  II.  Vaticanuma,  te  potvrda  ekumenizma,  te  potvrda  odstupa 
od  konstantinizma,  te  poziv  da  katolici  utvrđuju  i  usavršuju  druge  u 
pravoslavlju,  islamu,  marksizmu  i  inim  vjerama  i  uvjerenjima)  -  a  sutra, 
ako  sud  Crkve  bude  drukčiji,  on  je  "spreman  da  se  pokori  definitivnom 
sudu  Crkve"!  On  će  tada  dakle  disinvoltamente  baciti  u  smeće  svu  tu  svoju 
sadašnju  međugorsku  vjeru  i  teologiju  kojima  nam  sad  probija  uši.  Svašta! 

Mnogo  Vam  hvala  za  nove  fotokopije:  dva  spisa  mons.  Žanića  uz 
Vaše  pismo  od  30.  siječnja  i  prikaz  "Parla  ii  Vescovo  di  Mostar"  iz  revije 
Jesus  od  siječnja,  uz  Vaše  pismo  od  4.  t.  mj.  Molim,  osobito  zahvalite 
mons.  Žaniću  za  fotokopirane  njegove  spise  (pismo  Laurentinu  od  17. 
I.  i  opis  očajno  karakterističnog  događaja  /"uzvrpoljio  se  mali  Isus".../  s 
nadnevkom  15. 1.)  što  Vam  ih  je  dao  za  mene.  Oba  ta  spisa,  kao  i  prethod¬ 
ne  spise  mons.  Žanića  koje  ste  mi  poslali,  ja  sam  prefotokopirala  i  dala  po 
jedan  primjerak  svom  župniku,  da  ih  pošalje  svom  kolegi  iz  zagrebačke 
bogoslovije  dr.  Antunu  Ivandiji  -  koji  o  tim  spisima  nije  imao  plavoga 
pojma,  a  sjedi  na  Kaptolu.  Nova  dva  spisa  mons.  Žanića  također  su 
porazna  za  manipulatore  i  fanatike  Međugorja,  i  također  pružaju  užasnu 
sliku  prilika  u  kojima  se  biskup  Žanić  mora  svim  ljudskim  i  kršćanskim 
silama  boriti  protiv  poplave  abdikacije  od  razuma.  Ja  uvijek  velim  da  za 

mons.  Žanića  treba  mnogo  moliti,  da  ga  Bog,  kojega  Sveto  pismo  ne  zove 
uzalud  Logosom,  uzdrži  u  toj  časnoj,  teškoj  borbi  protiv  smrti  logike. 

Pozorno  sam  pročitala  (i  također  prefotokopirala,  da  mogu  još  kome 
dati)  i  prikaz  razgovora  s  mons.  Žanićem  u  "Jesus".  Ta  je  revija  mjesečnik 
Paulinske  družbe  don  Giacoma  Alberionea  (Pia  Societa  di  S.  Paolo).  To 
je  razumna  kuća,  katkad  malo  senzacionalistička  (famozna  slika  Isusa  u 
modernoj  jaketi  s  kravatom  baš  u  reviji  "Jesus"  u  njezinu  prvom  broju), 
katkad  malo  previše  nekritična  i  konformistična,  ali  barem  ne  luduje  za 
modernim  pseudokarizmatizmima.  Intervju  s  mons.  Zanićem  zaista  je 
dobar;  točno  ste  zapazili  da  je  veća  bistrina  izlaganja  mons.  Žanića  tu  i 
novinarova  zasluga.  To  jest  novinar  je  vrlo  dobro,  jasno  i  točno  sažeo  u 
oko  tri  tiskane  stranice  teksta  razgovor  koji  je  trajao  četiri  sata.  U  tom 
prikazu  ima  samo  dva  kiksera,  od  kojih  je  jedan  novinarov,  a  drugi 
redakcijski.  Prvi  je  to  što  novinar  takav  težak  i  ozbiljan  razgovor  s 
biskupom  mostarskim  zove  brbljanjem,  čavrljanjem,  ilitivam  po  sipsku 
ćaskanjem.  To  naime  znači  talijanska  riječ  "chiaccherata",  mi  bismo  u 
Dalmaciji  rekli  "ćakulanje".  Neozbiljno  je  takvom  riječju  nazivati  onakav 
razgovor.  Novinaru  se  to  omaklo,  to  je  uopće  mana  talijanskih  novinara 
da  su  katkada  nepromišljeno  površni  u  izrazima.  U  Corriere  della  sera  ili 
u  turinskoj  Štampi,  na  primjer,  taj  izraz" chiaccherata"  za  takav  razgovor 
ne  bi  prošao.  Drugi  je  kikser  redakcijski:  međunaslov  "La  Madonna 
chiede  al  vescovo  di  convertirsi"  (naslove,  nadnaslove,  podnaslove  i  me- 
đunaslove  u  novinama  stavljaju  uredništva,  a  ne  novinari  pisci  teksta. 
Upravo  ta  redakcijska  oprema  jako  je  sredstvo  za  izraz  "linije"  teksta). 
Takav  je  međunaslov  prozirno  senzacionalistički:  privlači  pozornost  či¬ 
tatelja  koji  vjeruju  u  Međugorje  i  koji  su  za  taj  Gospin  zahtjev  da  se 
mostarski  biskup  "obrati"  već  čuli  ili  u  samom  Međugorju  (mnogo  ih 
dolazi  onamo  baš  iz  Italije)  ili  iz  novina  koje  prave  teroristički  pressing  za 
autentičnost  Međugorja.  Senzacionalizam  takva  međunaslova  moralno  je 
i  profesionalno  nekorektan,  jer  tekst  koji  slijedi  nikako  ne  zagovara  au¬ 
tentičnost  ni  međugorske  "Gospe"  ni  toga  njezina  navodnog  zahtjeva  , 
nego  baš  obrnuto.  Redaktor  koji  je  stavio  takav  nesklapni  međunaslov  ili 
se  htio  poigrati  jeftina  senzacionalističkog  efekta,  ili  naprosto  nije  pozorno 
pročitao  tekst. 

Pišete  da  je  mons.  Žanića  zaboljelo  pismo  Hansa  Ursa  von  Balthasara 
i  jedan  razgovor  s  kard.  Ratzingerom.  Balthasaru  se  nije  čuditi,  švicarski 
patricij,  živi  u  nekoj  vrsti  vlastite  teološko-estetsko-mističke  gospodske  Te- 
baide  ("II  lui  manque  quelque  chose"9,  veli  o  njemu  p.  Marie-Dominique 


9  Franc.,  u  prijevodu:  "Nešto  mu  manjka."  (Ur.) 

Chenu,  O.  P.,  utemeljitelj  modeme  teologije  rada).  Već  preko  40  godina 
zadubljen  je  u  mistiku  svoje,  već  pokojne,  penitentice  i  suradnice  dr. 
Adrienne  von  Speyr,  liječnice,  obraćenice,  koja  je  imala  neke  kontinuirane 
nutarnje  mistične  doživljaje,  usredotočene  na  Veliku  subotu,  "dan  smrti 
Božje  .  Mene  prema  tim  njezinim  doživljajima  čini  skeptičnom  način  na 
koji  ih  je  pričala  von  Balthasaru  (a  on  to  sam  ispričao  onom  istom  tjedniku 
II  Sabato  koji  sad  smatra  Međugorje  svojim  feudom  i  opetovano  šalje 
onamo  svoje  emisare).  Uopće,  kad  dva  "von"  poslije  francuske  revolucije 
govore  o  mističnim  doživljajima,  ja  velim  da  radije  valja  biti  oprezan. 
Dakle  to  je  bivalo  tako  da  je  von  Balthasar  dolazio  (svakodnevno,  ako  se 
dobro  sjećam)  posjetiti  dr.  Adrienne  von  Speyr  (bila  je  Švicarka  kao  i  on, 
a  u  nas  karizmatički  ignoranti  koji  su  nešto  o  njoj  načuli  ne  znaju  ni  to, 
pa  je  pišu  "Adrijana  iz  Speyera",  sic!),  ona  bi  pripravila  čaj  s  dvopekom, 
pa  bi  nakon  toga  čaja  s  dvopekom,  sjedeći  u  ugodnoj  fotelji,  pitala  von 
Balthasara,  koji  je  sjedio  u  drugoj  udobnoj  fotelji,  što  želi  od  nje  čuti,  i 
onda  bi  na  njegov  upit  precizno  opisivala  svoje  mistične  doživljaje.  No 
dakle,  ja  sam  možda  previše  kondicionirana  stilom  mistika  iz  prošlih 
stoljeća,  ali  eto,  mene  taj  čaj  s  dvopekom  i  te  fotelje  čine  skeptičnom 
prema  sadržaju  tih  mističnih  doživljaja  i  razgovora.  Naprosto,  ne  mogu 
nekako  zamisliti  jednu  sv.  Tereziju  Avilsku  i  jednog  sv.  Ivana  od  Križa 
gdje  razgovaraju  o  svojim  mističnim  iskustvima  sjedeći  u  udobnim 
naslonjačima  španjolskoga  baroka  i  pijući  kakao.  I  dakle  —  to  poznanstvo  s 
Adrienne  von  Speyr  temeljito  je  obilježilo  Hansa  Ursa  von  Balthasara  sve 
od  predratnih  godina  naovamo.  S  njom  je  osnovao  i  neki  svoj  sekularni 
institut  (izišavši  prethodno  iz  Družbe  Isusove),  a  posljednjih  desetljeća 
bavi  se  uglavnom  teološkom  interpretacijom  njezinih  mističnih  iskustava. 
Takav  čovjek  nema  u  sebi  racionalne  brane  protiv  međugorskih  ludova- 
nja  (...).  Ima  se  naime  dojam  da  se  u  Rimskoj  kuriji  glede  Međugorja  vodi 
priličan  interni  rat  (stoje  u  časnoj  Kuriji  i  inače  tradicija,  "ils  se  mangent"10, 
rekao  je  jednom  frere  Max  Thurian,  teolog  iz  Taizea,  nakon  jednog  posjeta 
nekim  kurijalnim  dikasterijima,  a  poznato  je  to  "ils  se  mangent"  i  iz  veoma 
duge  povijesti).  Čini  se  da  su  jedni  protiv  autentičnosti  Međugorja,  drugi 
za,  a  treći  možda  misle  da  bi  se  i  tu  dala  primijeniti  formula  "Damnabile, 
sed  non  damnandum".  Iza  drugih  i  možda  osobito  trećih  nazire  se  Opus 
Dei,  koji  je  u  Kuriji  veoma  jak.  Sadašnji  papa  notorno  je  čovjek  Opusa, 
dolazio  je  još  kao  kardinal  držati  predavanja  na  Opusovim  katedrama  po 
Italiji,  uzdigli  ga  na  Katedru  njemački  kardinali  na  čelu  s  Hoffnerom  koji 

10  Franc.,  u  doslovnom  prijevodu:  "jedu  se".  (Ur.) 

je  notorno  prominent  Opusa  u  Germaniji,  malo  po  izboru  htio  čak  oduze¬ 
ti  Vatikanski  radio  Družbi  Isusovoj  i  predati  ga  Opusu  (spriječila  Družba 
Isusova,  jer  se  Opus  bio  već  toliko  razbezobrazio  da  je  tu  nakanu  novog 
pape  sam  rastelalio  urbi  et  orbi  preko  madridskoga  državnog  radija  koji 
ima  u  šakama),  onda  nakon  tog  neuspjeha  naknadio  Opusu  tako  da  ga  je 
od  ranga  sekularnog  instituta  uzdigao  na  rang  osobne  prelature,  jedine  u 
Crkvi,  stvorivši  tako  jedan  novi  Red  templara,  uz  suvereno  zanemariva¬ 
nje  crkvenog  iskustva  sa  starim  tragičnim  redom  tog  imena  (evo  sad  do  8 
dana,  18.  ožujka,  bit  će  671  godina  otkad  je  na  Ile  des  Juifs  kod  današnjeg 
Pont  Neufa  u  Parizu  izgorio  na  lomači  posljednji  mu  veliki  meštar,  Jacques 
de  Molay).  Ergo,  ima  se  dojam  da  Opus  možda  želi  istrgnuti  od  toliko 
obvezanog  mu  pape  Wojtyle  i  priznanje  autentičnosti  Međugorja.  Na  to 
bi  upućivale  i  kuriozne  filomeđugorske  izjave  kardinala  Ratzingeia.  Ali 
nevolja  je  golema  u  tome  da  bi  za  to  trebalo  da  papa  javno  diskvalificira 
jednog  biskupa.  A  to  od  ovakva  pape  ni  Opus  Dei  neće  postići. 

Još  čas  da  se  vratim  na  von  Balthasara.  On  se  odijelio  od  revije 
"Concilium"  kad  je,  u  svojoj  patricijskoj  Tebaidi,  uspio  ipak  skopčati  da  ta 
revija  uglavnom  radi  na  protestantizaciji  katoličkog  uma.  Osnovao  onda 
reviju  "Communio",  također  međunarodnu,  koja  uglavnom  širi  katolički 
teološki  tradicionalizam  nekatoličkog  tipa  obučen  u  moderni  govor.  Ta¬ 
lijansko  izdanje  te  revije  izdaje  "eklezijalno  bratstvo"  Commumone  e 
Liberazione,  pokret  još  uvijek  ne  prejasna  profila,  otprilike  integristički 
po  duhu,  ali  s  naglašenom  antipatijom  spram  klasičnog  integrizma  tipa 
mons.  Lefebvre,  veoma  moderan  u  govoru  i  tehnici  formacije  (koja  sliči 
pranju  mozga)  svojih  adepata,  u  doba  Pavla  VI.  sumnjiv  lombardskom 
episkopatu  s  homjakovštine  (u  tom  smislu  bili  lombardski  biskupi 
već  pripremili  i  akt  formalne  osude,  ali  CL  nešto  načuo  pa^  se  svom  si¬ 
lom  bacio  u  bučnu  javnu  borbu  protiv  legalizacije  pobačaja,  čime  je 
biskupima  praktički  svezao  ruke),  danas  pod  papom  Wojtylom  naglašeno 
papistički.  Naša  "progresistička"  KS  primivši  se  hrvatskog  izdanja  revije 
"Communio"  valjda  nije  znala  točno  što  je  CL  (premda  njegovi  emisari 
i  dalje  dolaze  ovamo,  ako  i  nešto  rjeđe  jer  im  je  sad  papina  Poljska 
zanimljivija).  Kao  što  možda  nije  posve  točno  poznavala  ni  patricijsku 
teologiju  Hansa  Ursa  von  Balthasara. 


Smiljana  Rendić 

